
	Αφιέρωμα 
στον Αλέξανδρο Παπαδιαμάντη
στο Σπίτι της Κύπρου

Την Τρίτη 30 Οκτωβρίου 2018 και ώρα 19.00 θα πραγματοποιηθεί, στο Σπίτι της Κύπρου, Ξενοφώντος 2Α Σύνταγμα,  Αφιέρωμα στον Αλέξανδρο Παπαδιαμάντη.
Η εκδήλωση περιλαμβάνει:

Ομιλία της φιλολόγου κ. Μαρίας Σπυροπούλου-Θεοδωρίδου με θέμα, Οκτάβιος Μερλιέ-Αλέξανδρος Παπαδιαμάντης.

Προβολή εικόνων από το φωτογραφικό αρχείο Μερλιέ με τίτλο, Περιδιαβαίνοντας τα λημέρια του Αλέξανδρου Παπαδιαμάντη.

Παρουσίαση του βιβλίου της Μαρίας Σπυροπούλου-Θεοδωρίδου, Αλέξανδρου Παπαδιαμάντη μαγευτικές αφηγήσεις, από τη φιλόλογο και συγγραφέα κ. Αγγελική Μπούλιαρη.

Αποσπάσματα  ερωτικών διηγημάτων του Αλέξανδρου θα διαβάσει η κ. Ελένη Παπαδουλή.
-----------------------------------------------------------
Η Μαρία Σπυροπούλου-Θεοδωρίδου σπούδασε Αγγλική και Ελληνική Φιλολογία στο Πανεπιστήμιο Αθηνών. Εργάστηκε στη Δευτεροβάθμια Εκπαίδευση επί τριάντα έτη. Συμμετείχε σε ομάδα εργασίας του Παιδαγωγικού Ινστιτούτου για την παραγωγή γλωσσικού εκπαιδευτικού υλικού, καθώς και σε ερευνητικά προγράμματα του Κέντρου Εκπαιδευτικής Έρευνας, όπως ΟΟΣΑ - PISA (Program for International Students Assessment), IBE / UNESCO (πρόγραμμα συνεργασίας εκπαιδευτικών φορέων κρατών της λεκάνης της Μεσογείου), Αποτύπωση του εκπαιδευτικού συστήματος. Μετεκπαιδεύτηκε σε Βρετανικά Πανεπιστήμια (Καίμπριτζ, Νόττινχαμ, Μπράιτον, Εδιμβούργο) στη μεθοδολογία διδασκαλίας της γλώσσας. Στη Βορέειο Βιβλιοθήκη του Δήμου Αμαρουσίου, το 2015-16, συντόνισε μηνιαίο πρόγραμμα βιβλιοανάγνωσης –μαθημάτων λογοτεχνίας– με θέμα, Ελληνική πεζογραφία της γενιάς του '30' (Καραγάτσης - Βενέζης - Τερζάκης - Μυριβήλης). Παρουσίασε πρόγραμμα πέντε μαθημάτων λογοτεχνίας, το 2018, στο πλαίσιο του «Ελεύθερου Πανεπιστημίου» του Δήμου Κηφισιάς, με θέμα, Ανατρέχοντας στη λογοτεχνική μας παράδοση – πεζογραφία της Γενιάς του 1880 (Ροΐδης-Κονδυλάκης-Ξενόπουλος). Η συγγραφική της δραστηριότητα περιλαμβάνει, βιβλία γλωσσικά και βιβλία ιστορικού και λογοτεχνικού περιεχομένου, πληθώρα επίσης μελετών και άρθρων παρόμοιας θεματολογίας.

